b'\n_START_ARTICLE_\nGorski kotar\n_START_PARAGRAPH_\nGorski kotar je del Primorsko-goranske \xc5\xbeupanije in predstavlja hribovito gozdnato podro\xc4\x8dje med Karlovcem in Rijeko. Sredi\xc5\xa1\xc4\x8de te regije je mesto Delnice, ve\xc4\x8dja naselja pa so \xc5\xa1e \xc4\x8cabar (na meji s Slovenijo), Gerovo, Tr\xc5\xa1\xc4\x87e, Fu\xc5\xbeine, Lokve in Brod Moravice._NEWLINE_Najvi\xc5\xa1ja gora v Gorskem kotarju je Risnjak (1528 mnm), okrog katere se razprostira istoimenski narodni park. Po 2. svetovni vojni se je iz tega podro\xc4\x8dja prebivalstvo mno\xc5\xbei\xc4\x8dno izseljevalo. Ne glede na relativno majhno oddaljenost od Jadranskega morja podnebje Gorskega kotarja ni mediteransko, ostra in dolga zimska obdobja prina\xc5\xa1ajo debelo sne\xc5\xbeno odejo.'